      A határozat elfogadásához egyszerű többség szükséges!
Előterjesztés

a 4. számú napirendhez

Mórágy község Önkormányzata Képviselő-testületének 2014. november 24-én,

 17 órakor megtartandó rendkívüli ülésére
a Karácsonyi támogatások megtárgyalásáról

	Előterjesztő: Glöckner Henrik polgármester

Az előterjesztést készítette: Bakó Józsefné jegyző


Tisztelt Képviselő-testület!

Az idei évben a karácsonyi segélyekre és a karácsony megünneplésére 1.093.000.- Ft van betervezve a költségvetésben.

 A Testületnek arról kellene dönteni, hogy az idei évben az idősek, gyermekek részére milyen karácsonyi ajándékozást kívánna megvalósítani. ( kb.172 fő idős nyugdíjas, 170 gyermek)
Az előző évek gyakorlatának megfelelően az idei évben is községi szinten ünnepeljük meg a gyermekek és az idősek a karácsonyt, december …….. napján

Az önkormányzat a tavalyi mértékben tudná támogatni e két korosztályt, pontosabban a 0-14 éves korúakat és az öregségi nyugdíjban részesülőket.

Az öregségi nyugdíjasok részére 3.000.-Ft, gyermekek részére 2.500.-Ft összegű legyen a támogatás.

Az idősek részére a fenti összegű ajándékcsomag összeállítását javasoljuk, a gyermekeknél, a helyi óvodás és iskoláskorú gyermekek az előző évihez hasonlóan szintén ajándék formájában kapják meg a támogatást, így biztosítottabb, hogy valóban az ajándékozást szolgálja az összeg, a még nem óvodás korúak részére a kifizetése pénztárból történjen.

Az óvodások és iskolások a hagyománynak megfelelően intézményi ünnepség keretében, ajándék formájában kapják meg a juttatást.

1. Határozati javaslat:

/2014.(XI.24)Képviselő-testületi   határozat

Karácsonyi támogatások megállapítása

Mórágy község Önkormányzat Képviselő-testülete a településen élő öregségi nyugdíjasok részére 3.000.-Ft-os támogatást nyújt, amely december ……án megrendezésre kerülő ünnepségen ajándékcsomag formájában kerül átadásra.  

Az életvitelszerűen a településen élő 0-14 év közötti gyermekek részére 2.500.-Ft-os támogatást nyújt.

A helyi óvodába járó gyermekek részére jutó támogatás összegét az Óvoda részére fizesse ki az ajándékok megvásárlása végett. 

Az iskolába járóknak jutó támogatás összegét az Általános Iskola Alapítvány részére kerüljön kifizetésre, s azt ajándék formájában ünnepségen adják át. A többi gyermek részére a támogatás kifizetése készpénzben történjék.

A településen az un. halmozottan hátrányos helyzetű családokat összegyűjtöttük (kb. 190 fő), akik nem tartoznak egyik korosztályhoz sem a támogatottak közül, de igen szűkös körülmények között élnek. Ezeknek, a családoknak egy olyan támogatást kellene az ünnepek alkalmából adni, mely kissé megkönnyíti az ünnepi készülődést. Ezen családok számára családtagonként 1 kg húst vásároljon az önkormányzat, ezzel segítve, hogy az ünnep alkalmából az élelmezést megkönnyítsék.  

2.Határozati Javaslat:


…/2014.(XI.24.) Képviselő-testületi  határozat

                       Hátrányos helyzetű családok támogatásáról 

Mórágy község önkormányzati képviselő-testülete a településen élő hátrányos helyzetű családok részére karácsonyi támogatásként természetbeni juttatásként húst biztosít, melynek kg-onként 750.-Ft az ára.

Határozatról értesítendők: hátrányos helyzetű családok – csomag átadásával

Mórágy, 2014. november 10.
                                                                                            Glöckner Henrik sk.

                                                                                               polgármester

